GiliGold/VAD_KnessetCorpus huggingface dataset:
סהר פינטו: הסיפא זה מה שחשוב, שהעובד לא ירגיש מחויב.
ארבל אסטרחן: בוודאי, זה גם לא בא להחליף ועדה של הכנסת, אנחנו לא רוצים להפחית במעמד של הגופים של הכנסת.
ארבל אסטרחן: אז עכשיו יש לנו סמכויות של יושב ראש הכנסת.
ארבל אסטרחן: "(ה) יושב ראש הכנסת רשאי להורות על שינוי שמה של שדולה אם יש בשם כדי להטעות או כדי לפגוע בכבוד הכנסת".
ארבל אסטרחן: זה באמת משהו שנועד למקרים מאד נדירים, אבל חשבנו שיש לו חשיבות.
ארבל אסטרחן: וסעיף (ו) הוא סעיף קיצוני יותר – "(ו) יושב ראש הכנסת רשאי להורות על הפסקת פעילותה של שדולה אם יש במטרותיה או במעשיה במפורש או במשתמע אחד מאלה: ועכשיו יש כאן שלושה פריטים שלקוחים מילה במילה מסעיף 7 (א) לחוק יסוד: הכנסת.
ארבל אסטרחן: שלילת קיומה של מדינת ישראל כמדינה ודמוקרטית; הסתה לגזענות; תמיכה במאבק מזוין של מדינת אויב או של ארגון טרור, נגד מדינת ישראל;" כן, אלו העילות שבגללן רשימה לא יכולה להתמודד לכנסת ועוד עילה - פגיעה בכבוד הכנסת".
ארבל אסטרחן: פה, אני חשבתי שאולי גם צריך להגיד, זאת אומרת שצריכה להיות גם איזו שהיא סנקציה אולי, על שדולה שהפרה את הוראות הסעיף הזה, זאת אומרת – הציגה את עצמה כאורגן של הכנסת או ---
יריב לוין: זה לדעתי הולך במישור האתי, כי הסנקציה היא לא על השדולה, הסנקציה היא על חבר הכנסת שביצע את הפעולות האלה.
ארבל אסטרחן: זאת אומרת לא צריך להגיד שנוכל להפסיק אותה אם היא הפרה ---
ארבל אסטרחן: אוקי, בסדר.
סהר פינטו: בכלל, סוג של הכרעות כאלו נותנים בידי יושב ראש הכנסת לבדו, או שנותנים את זה לנשיאות הכנסת?
יריב לוין: אני חושב שזה צריך להיות, אני אגיד לך למה חשבתי שזה צריך להיות יושב ראש הכנסת לבדו, בגלל שאחרת יזמו כל שני וחמישי דיונים פה בנשיאות והעסק ינוצל לכל מיני, והמטרה היא למנוע מצב שנעמוד פה ---
סהר פינטו: עם זכות ערעור לועדת הכנסת.
יריב לוין: כן, שנעמוד פה, אני אומר, בדיוק את זה אני לא רוצה כי אני חושב שהמטרה היא לייצר בכל אופן פתח שלא יהיה פה איזה מין, אתה יודע, שמישהו ייקח את זה לאיזה אבסורד ויעשה פה דברים שמצד אחד הם יהיו ביזיון, זה לא בשם הכנסת אבל זה נעשה כאן, ככה עם הסמל ובאופן שזה נרשם באתר הכנסת.
ארבל אסטרחן: זה היושב ראש בכובע הממלכתי שלו.
יריב לוין: אז אני נותן לו איזו שהיא אופציה שבמצבים הקיצוניים האלה, אני מניח שעצם העובדה שיידעו שיש לו את האופציה הזאת, היא מספיקה.
יריב לוין: אני לא רוצה להפוך את זה ל- כי אחרת אתה מבין מיד מה יקרה.
סהר פינטו: זירת התנצחויות.
יריב לוין: לא, לא רק זה, גם אנשים יקימו בכוונה דברים כאלה, כדי לגרום לזה שהוא יפסול אותם, כדי שיהיו פה דיונים שלמים.
סהר פינטו: אפשר כמה שאלות?
סהר פינטו: כתבנו מגבלות מה לא, השאלה היא אם מכניסים פה מה כן – זה ששדולה יכולה להשתמש בחדרים בכנסת, לבקש חדרים, זאת אומרת מי שיש לו ועדה, זאת אומרת זה יותר- אתם משאירים את זה ליד המקרה או לרצונו הטוב של אני לא יודע מי אחראי.
סהר פינטו: מעולם לא טיפלתי בלבקש חדר פה בכנסת.
קריאה: כי עכשיו יש הרבה חדרים, אבל פעם כשהיה מחסור בחדרים – אז השתמשנו בחדרי ועדות.
ארבל אסטרחן: בהחלטה הנוכחית יש התייחסות לוועדת האירועים של הכנסת - שתקצה מקום לישיבה של שדולה - כשהיה כתוב שאסור להיעזר בחדרי ועדה.
ארבל אסטרחן: היום הוא רק נותן הוראה ---
יריב לוין: זה מיותר לגמרי להוסיף, אבל אפשר בהחלט לכתוב שיש ---
סהר פינטו: לא, לא יקבלו תקציב, לא זה לא זה, השאלה אם ---
יריב לוין: אפשר לכתוב ששדולה תהא רשאית לקיים ישיבות בבניין הכנסת, או להתכנס בבנין הכנסת, בסדר, אין בעיה.
סהר פינטו: סמל הכנסת, אפרופו העלית את זה.
יריב לוין: תראה, מה שקורה הוא, שסמל הכנסת, הרי השימוש בו נעשה כי חבר הכנסת שעומד בראש השדולה, הוא בעצם מזמין מטעם השדולה ואז הוא עושה את זה על נייר המכתבים שלו, רק הוא חותם למטה – יושב ראש שדולת כך וכך.
יריב לוין: אני לא רואה, הרי כל הנושא הזה הוא לא שונה ממה שנכון לגבי חבר הכנסת הבודד ביום יום.
סהר פינטו: לחבר כנסת כתוב במפורש שהוא יכול להשתמש, ופה, ברגע שאתה אומר לו תציג את עצמך כגוף של הכנסת, השאלה היא אם חבר כנסת יכול - כשהוא פועל בשדולה – להשתמש בזה.
יריב לוין: תראה, לעשות סמל ולכתוב השדולה לא' ב', אסור.
יריב לוין: מותר את הסמל עם שם חבר הכנסת שחותם למטה, חבר הכנסת כך וכך, יושב ראש השדולה או חבר השדולה למען כך וכך.
ארבל אסטרחן: או מי שפועל מטעמה לא יעשה שימוש בסמל הכנסת, חוץ מחברי הכנסת.
יריב לוין: כן, למעט ציון תפקידו בשדולה, או משלוח מכתב, או לא יודע איך לנסח את זה.
יריב לוין: זאת אומרת, הרעיון הוא שהכותרת לא תהיה השדולה למען כך וכך תחת הסמל, זאת המטרה.
ארבל אסטרחן: אבל אם חבר הכנסת שולח הזמנה, אז הוא יכתוב השדולה ---
יריב לוין: לא, אז הוא שם סמל והוא כותב – הזמנה לישיבת שדולה כך וכך, והוא חותם למטה – חבר הכנסת כך וכך, יושב ראש השדולה.
ארבל אסטרחן: הוא לא יכתוב למעלה "השדולה".
סהר פינטו: הוא יכתוב יושב ראש השדולה למען כך וכך.
יריב לוין: את זה הוא יכול לכתוב.
יריב לוין: חבר הכנסת X, יושב ראש השדולה למען כך וכך.
יריב לוין: את זה הוא יכול.
יריב לוין: תראו, מה שמפריע הוא כששמים את הסמל וכותבים מתחת – "השדולה למען כך וכך".
יריב לוין: זה הדבר המפריע.
סהר פינטו: מפה אתה לא בהכרח מבין שזה ---
תמר כנפו: אולי יותר טוב לא לכתוב מאשר כן לכתוב.
תמר כנפו: לא לציין, כי אז אתה ---
יריב לוין: בעיני זה די מובן שזה אסור, כי כתוב לך שאתה לא יכול.
יריב לוין: זה בדיוק העניין של לא להציג את עצמה כגוף של הכנסת.
ארבל אסטרחן: אפשר אבל להבהיר את זה ששדולה או מי מטעמה לא יעשו שימוש בסמל הכנסת.
ארבל אסטרחן: כאילו, להוסיף את זה בכלל ---
יריב לוין: כן, אבל זה לא נכון.
ארבל אסטרחן: ואולם חבר הכנסת רשאי לעשות שימוש בסמל על נייר מכתבים שלו, או משהו כזה.
יריב לוין: זה לא, זה יהיה סתם.
ארבל אסטרחן: כי גם היו מקרים ששדולות שהעסיקו אנשים ואז אותם אנשים, נשאלה שאלה האם הם יכולים לעשות ---
יריב לוין: שזה בכלל אסור.
ארבל אסטרחן: אם נכון לעשות שימוש בסמל הכנסת, שזה ברור שלא.
ארבל אסטרחן: הם לא עובדים של הכנסת ואין להם שום הרשאה לעשות שימוש בסמל הכנסת, אז אולי כן כדאי לכלול איזו שהיא התייחסות לעניין הזה.
יריב לוין: אז אולי נכתוב בסעיף (ד) – לא תציג את עצמה כגוף של הכנסת ולא תעשה שימוש בסמל הכנסת, משהו כזה, ואז נכתוב שאין בהוראות אלה כדי לגרוע מהאפשרות של חבר הכנסת לעשות שימוש בזה.
ארבל אסטרחן: אז הייתי עושה את זה בסעיף (3).
יריב לוין: כן, לא חשוב, אני לא נכנס לעניין הטכני.
ארבל אסטרחן: אין לגרוע מזכותו של חבר הכנסת, בסדר, אני אראה איך לנסח את זה.
יריב לוין: כן, אין באמור כדי לגרוע מהזכות של חבר הכנסת לעשות שימוש בזה.
ארבל אסטרחן: חבר כנסת יכול אבל לא השדולה ולא מי מטעמה.
ארבל אסטרחן: אז אלה אין ההוראות על השדולות.
סהר פינטו: יש עוד משהו, למה לא להגביל שזה לא אותו שם?
סהר פינטו: כאילו, כן אותו נושא, אבל שלא יהיה אותו שם במדויק, כדי שבכל זאת לא יתבלבלו או יטעו, אתה יודע, גם ככה יש ---
יריב לוין: כן, אבל זה ---
סהר פינטו: אותו שם במדויק?
ארבל אסטרחן: אם יש בזה כדי להטעות, אז יושב הראש יכול להורות על שינוי.
יריב לוין: לא התייחסתי אליך, אתה תייצר תחרות על השמות שלא תצא ממנה.
סהר פינטו: אתה לא יכול לכתוב אלף שמות.
סהר פינטו: שדולה למען ארץ ישראל, אז זה יהיה השדולה למען ארץ ישראל השלמה.
יריב לוין: מאה אחוז, אבל במקום השדולה למען ארץ ישראל, אז יגידו שדולת חברי הכנסת למען, אני יודע איך יקראו לזה, הרי אין בעיה.
סהר פינטו: לא, כי יכול להיווצר מצב שכמו שאמרת, חבר כנסת אחד שאתה לא מזדהה או לא רוצה להיות בשדולה שלו פועל, אתה פועל בשדולה אחרת ומזהים אותך עם פעילות של השדולה, רק בגלל ש ---
סהר פינטו: אל תעשה את אותו שם.
סהר פינטו: שלא יהיה אותו שם במדויק, אחד לאחד.
יריב לוין: אני אומר לך, אני לא הייתי נכנס לזה.
יריב לוין: אם אנחנו נתחיל להיות פה עכשיו ---
ארבל אסטרחן: גם אין אף אחד שמאשר היום את השמות.
יריב לוין: עם השמות, אני אומר לך, אתה תגיע למקום לא טוב, עזוב, זה לא.
סהר פינטו: בסדר.
יריב לוין: אני לא הייתי נכנס לזה, לא.
יריב לוין: אני לא חושב שכדאי.
יריב לוין: טוב, הלאה.
ארבל אסטרחן: זה הנושא הראשון ועכשיו יש שני נושאים שיש ביניהם קשר, אבל הם גם שונים.
ארבל אסטרחן: אחד זה קבוצות הידידות, מה שהיה מכונה אגודות ידידות בין פרלמנטאריות, שהיום כמובן קיים, אבל לא מעוגן בכלל – לא בתקנון ולא בהחלטות של ועדת הכנסת ויאמר ככה: "(1) בכנסת יהיו קבוצות ידידות בין פרלמנטאריות, שבהן יהיו חברים חברי הכנסת שאינם שרים או סגני שרים, עוד פעם, והן יפעלו בתקופת כהונתה של הכנסת שבה הוקמו, ויקיימו קשרים עם פרלמנטים, חברי פרלמנט וקבוצות ידידות מקבילות, באמצעות אגף קשרי חוץ של הכנסת".
ארבל אסטרחן: זה בסדר מירה?
ארבל אסטרחן: נכון, הפעילות היא באמצעות האגף?
מירה ראצבי: נכון.
ארבל אסטרחן: "(2)
ארבל אסטרחן: יושב ראש הכנסת ימנה את יושבי ראש קבוצות הידידות והוא רשאי להחליפם בכל עת.
ארבל אסטרחן: חברי הכנסת המעוניינים להצטרף לקבוצות הידידות כחברים, יודיעו על כך למנהל אגף קשרי חוץ של הכנסת, והוא יפרסם באתר האינטרנט של הכנסת רשימה של קבוצות הידידות וחבריהן, ויעדכנה מעת לעת".
ארבל אסטרחן: זאת אומרת, יושב הראש ממנה את יושבי הראש וכל חבר כנסת שרוצה להצטרף יכול להצטרף.
ארבל אסטרחן: זאת אומרת, יכולים להיות לך 80 חברי באגודת ידידות מסוימת.
מירה רצאבי: נכון, זה פתוח לכלל חברי הכנסת ומי שמעוניין – מודיע ליושב ראש הקבוצה – ואנחנו עושים רישום רשמי של זה, כי אנחנו מדווחים גם לנציגויות שלנו וגם לשגרירים הזרים בארץ או השגרירים ה ---
ארבל אסטרחן: לפי זה יודיעו לך חברי הכנסת שרוצים להצטרף כחברים, ואת צריכה לדאוג לעדכון של זה ולפרסום.
מירה רצאבי: כן.
ארבל אסטרחן: אוקי, יש עוד משהו?
סהר פינטו: זה משקף את המצב היום?
ארבל אסטרחן: זהו, זה מה שעכשיו שאלתי את מירה, היא אומרת שכן.
סהר פינטו: לא, באופן כללי, גם שאפשר להחליף אותם ---
ארבל אסטרחן: היא אומרת שכן, שהיושב ראש הוא זה שממנה.
מירה רצאבי: אבל זהו, והוא רשאי להחליפם מעת לעת.
מירה רצאבי: זה ניסוח שהוא ---
ארבל אסטרחן: זה קורה?
ארבל אסטרחן: זאת אומרת קורה ש ---
יריב לוין: תראו, אני אגיד לכם למה אני חושב שכדאי להכניס את המנגנון הזה, כי הרי מה קורה – הוא ממנה.
יריב לוין: עכשיו, נניח שהתמנה מישהו לעמוד בראש קבוצת הידידות, זאת אומרת כבר התמנה מישהו ---
מירה ראצבי: הוא נהיה שר.
יריב לוין: לא, לא, נהיה שר זה סיפור פשוט.
יריב לוין: התמנה מישהו לעמוד בראש קבוצת ידידות עם מדינה מסוימת, ולא עלינו, מתנהל כנגדו הליך פלילי בעבירות מין, אני יודע מה?
יריב לוין: עכשיו מה?
יריב לוין: בינתיים הוא ראש קבוצת הידידות, מגיעות לכאן משלחות, אתה עומד במין מצב שהוא בעצם זה שצריך לקבל אותם, שערוריית המין שלו מככבת בכל המקומות.
יריב לוין: אני סתם נותן את זה כדוגמא ואפשר לחשוב על המון המון מצבים כאלה.
יריב לוין: נוצר מצב שהתמנה מישהו, וכתוצאה מאיזו שהיא תקרית שהייתה, המדינה שמולה הוא אמור לעבוד לא רוצה אותו, והיא פונה ליושב ראש הכנסת ואומרת – אנחנו מבקשים ממך – אנחנו רוצים שיתמנה בן אדם אחר, אנחנו מולו לא מוכנים לעבוד.
יריב לוין: זה יכול להתפתח לתקרית של אני לא יודע מה.
יריב לוין: חייב להיות מנגנון שמאפשר את השינויים האלה.
יריב לוין: אני אומר עוד פעם, אני לא רואה יושב ראש כנסת קם בבוקר ומיד מחליף אנשים באגודות ידידות, ובטח לא עושה את זה בלי שיש באמת סיבה מהותית.
יריב לוין: אבל צריך להיות מצב שיש יכולת כזאת, למצבי קיצון כאלה.
יריב לוין: מצב שבו הוא יכול למנות ואחר כך אף אחד לא יודע איך מחליפים את האיש, הוא לא נכון.
יריב לוין: אם אנחנו מסדירים, היום זה פעל מכוח מן אינרציה כזאת, הוא מינה ופחות או יותר עשה מה שהוא רוצה, אבל אם אנחנו באים ומסדירים ואומרים – הוא ממנה – אז חייבים לתת לו גם סמכות למשוך את המינוי, אחרת נגיע למבוי סתום שיהיה לא נעים בכלל.
ארבל אסטרחן: בעצם, מי שיש לו סמכות למנות גם יש לו סמכות להחליף.
יריב לוין: כן, אני חושב שזה צריך להיות מוסדר, זה צריך להיות ברור ואני חושב שזה גם נכון.
ארבל אסטרחן: שזו סמכות שלו, וככה גם ...
ארבל אסטרחן: שזה תמיד הייתה סמכות בלעדית של יושב הראש, זאת אומרת זה לא שחברי כנסת ממנים או מתמנים או משהו כזה.
ארבל אסטרחן: יש עוד משהו שצריך להסדיר בעניין של קבוצות ידידות?
סהר פינטו: מי מקים אותן?
סהר פינטו: יכול חבר כנסת לבוא להקים?
יריב לוין: לא, זה בדיוק העניין, היושב ראש ממנה אותו.
תמר כנפו: אבל מי יוזם?
תמר כנפו: חבר כנסת צריך ליזום.
יריב לוין: כל אחד יכול ליזום.
קריאה: כל תחילת כנסת חברי הכנסת פונים, אלה שכיהנו בכנסת הקודמת ומבקשים להמשיך.
קריאה: יש מדינות שהתפתחו ויש איתן קשרים, אז אנחנו מנסים לעודד חברי כנסת ויושב הראש עצמו ממנה במינוי רשמי.
יריב לוין: אני יכול להגיד לכם שהתהליך הוא דו צדדי.
יריב לוין: כשאתה רוצה ליזום, אבל מטילים עליך גם איזה.
יריב לוין: זאת אומרת שימש פה, היוזמות באות משני הכיוונים, אבל ברור שהכתובת שמאשרת היא כתובת אחת, אחרת זה לא יכול להיות ששלושה אנשים יקימו פה אגודות ידידות עם אותה מדינה, או כל מיני דברים כאלה בלתי מתקבלים על הדעת.
יריב לוין: אגב, זאת בוודאי סיבה שהדבר הזה חייב להיות מעוגן פה בצורה מסודרת, שלא יגידו – אדוני, עם כל הכבוד, אין לך סמכות, אני רוצה להקים ואני עושה מה שאני רוצה.
ארבל אסטרחן: פה ברור שהפעילות שלהם היא באמצעות הכנסת.
תמר כנפו: אז למה זה ביחד?
יריב לוין: לא, לא, זה ביחד מקרי, כי הבנו את זה באותה ישיבה.
יריב לוין: זה לא ביחד בתקנון.
יריב לוין: ניתן לזה כותרת אחרת.
יריב לוין: האם במקרה זה יבוא באותו סעיף ---
תמר כנפו: אתה שם את המעמד שלו ---
יריב לוין: לא, לא, לא, חס וחלילה, לא, לא.
ארבל אסטרחן: זה לא קשור אחד לשני.
יריב לוין: זה יבוא תחת כותרת אחרת של חלק, פרק, לא יודע איך נקרא לזה.
יריב לוין: זה בטוח יבוא תחת כותרת אחרת, זה חייב להיות.
יריב לוין: אגב, זה צריך לעשות, גם אם אנחנו שמים את זה בסוף, לתת שתי כותרות נפרדות, כדי שזה יהיה ברור לגמרי שזה לא מעורבב אחד עם השני.
תמר כנפו: את השדולה הייתי שמה בסוף, כאילו מבחינת מעמד.
יריב לוין: כן, יכול להיות שאת השדולות צריך לשים בסוף ואת זה אולי לשים קודם באיזה שלב.
ארבל אסטרחן: טוב, בסדר, אני אחפש איפה לשים את זה.
ארבל אסטרחן: וסעיף 3 קשור לנושא של הפעילות הבינלאומית של הכנסת, והוא גם לא מעוגן היום ויושב ראש הוועדה הציע לכלול אותו.
ארבל אסטרחן: הוא יעסוק בארגונים בין לאומיים: "(3) יושב ראש הכנסת ימנה את חברי הכנסת שייצגו את הכנסת בארגונים בינלאומיים שהכנסת חברה או משקיפה בהם" --- זו הייתה הערה של מירה להוסיף.
ארבל אסטרחן: "ובמקרים מיוחדים הוא רשאי למנות חבר כנסת המכהן כשר או כסגן שר".
סהר פינטו: מה זה הסיפא הזאת?
יריב לוין: הסיפא הזאת היא פשוט קיימת.
ארבל אסטרחן: היא קיימת.
יריב לוין: וגם כנראה שיש לזה, זאת אומרת גם היושב ראש אומר שהפרקטיקה הייתה כזאת שטוב גם לקיים את זה, כי יש גם מקומות שאותם אנשים מקיימים את הקשרים לאורך שנים והעובדה שהוא מתמנה כשר או סגן שר והוא עדיין ממשיך להוביל ולטפל בזה, ומדובר שוב, בארגון, לא בקבוצת ידידות פרלמנטארית.
יריב לוין: כלומר, זה ארגון שישראל חברה בו והכנסת היא ששולחת לנציגים, אבל הם לא בהכרח חייבים להיות רק חברי כנסת מן השורה.
ארבל אסטרחן: זה מקרים מיוחדים.
ארבל אסטרחן: אולי צריך לקרוא לזה יוצא דופן, לא יודעת.
ארבל אסטרחן: בדרך כלל זה לא יהיה שרים, אבל זה מאפשר לצורך ההמשכיות וניצול המומחיות של האנשים.
ארבל אסטרחן: אוקי, ואז יש לנו סעיף שאומר ש – "(4) ההחלטות בעניין הקמת שדולות וקבוצות ידידות בין פרלמנטאריות ומינויים של יושבי ראש קבוצות ידידות ושל נציגי הכנסת וארגונים בינלאומיים שנעשו לפני תחילתו של תיקון זה, יעמדו בתוקף גם אחרי יום תחילתו".
ארבל אסטרחן: זאת אומרת, לא צריך להקים מחדש.
ארבל אסטרחן: אני תוהה אם מכאן ברור העניין הזה שאסור להם להציג את עצמכם כגוף של הכנסת, אבל זה לא החלטה בעניין הקמת שדולה.
יריב לוין: לא, אני בכלל רוצה כמובן להבהיר.
יריב לוין: אני חושב שסעיף (4) צריך להיות מפוצל לשניים, בכיתוב הסופי.
יריב לוין: שוב, אלף שלא תהיה תחושה של ערבוב, וב' – גם אם זה ייזרק לשני מקומות שונים מבחינת זה ---
ארבל אסטרחן: טוב, הוא לא נכנס לתקנון.
יריב לוין: אין בעיה, אבל זה צריך להיות נפרד.
יריב לוין: וזהו, ואז זה פותר אני חושב את זה, ואז יהיו החלטות בעניין הקמת- או לא החלטות בעניין הקמת שדולות, אלא שדולות שהוקמו או משהו כזה והחלטות בעניין הקמת קבוצות ידידות.
ארבל אסטרחן: אבל שדולות שהוקמו יישארו בתוקף, אבל ההחלטות האלה כבר יחולו עליהם.
ארבל אסטרחן: זאת אומרת אסור להם להציג את עצמם ---
יריב לוין: לעומת זאת, לגבי האגודות ידידות שכאן הסעיף הוא שאלה החלטות שכבר התקבלו, להבדיל מהשדולות שזה גם לא החלטות בעצם, זה רק אקט שמישהו עשה והקים.
ארבל אסטרחן: בסדר, זהו.
יריב לוין: טוב, רבותי, פה אחד אישרנו את ההצעה והיא תונח במושב הבא.
ארבל אסטרחן: היא תונח במושב הזה.
יריב לוין: היא תונח במושב הזה ותוצבע במושב הבא.
יריב לוין: טוב, רבותי, בוקר טוב.
יריב לוין: אני פותח את הישיבה שמן הסתם לא תהיה האחרונה להיום ואני כבר הודעתי שעל סעיף ד.
יריב לוין: אנחנו נצביע רק ברבע לעשר, על פי ההבטחה שלי לאופוזיציה, שאני לא אביא פטורים ממשלתיים ללא איזו שהיא התרעה סבירה של שעה.
יריב לוין: על סדר היום, קביעת ועדות לדיון בהצעות חוק ובהצעות לסדר היום הבאות.
יריב לוין: אני באתי בדברים עם ראשי הוועדות השונות, ניסיתי עד כמה שאפשר להביא אותם להסכמה ובסופו של דבר ביחס למרבית ההצעות, למרבית הנושאים שנמצאים על שולחן הוועדה, פחות או יותר אפשר לומר שגובשה הסכמה, ואני מציע להביא ולחלק את ההצעות על פי המתווה שאני תיכף אציג, מתוך ראייה שמתייחסת גם לחלוקת עבודה מאוזנת בין הוועדות, וגם כמובן לתוכן ההצעות וגם לבקשות של המציעים, עד כמה שאפשר היה גם בזה להתחשב ולפיכך אני אעבור אחת אחת ואצביע על כל הצעה בנפרד.
יריב לוין: הצעת חוק המים (תיקון – פיקוח על תעריפי מים), התש"ע-2009 (פ/1836) ההצעה הראשונה, הצעת חוק המים (תיקון – פיקוח על תעריפי המים) התש"ע-2009, (פ/1836), הצעת חברי הכנסת משה גפני וקבוצת חברי כנסת.
יריב לוין: המלצת הלשכה המשפטית הייתה להעביר לוועדת הכספים.
יריב לוין: נשמעה הצעה להעביר את ההצעה לוועדת הכלכלה ואני מציע להעביר את ההצעה הזאת לוועדת הכספים, זה אתי לדעתי, לא לוועדת העבודה והרווחה.
אתי בן יוסף: לא.
יריב לוין: אה, על הסוכם הוא למעלה, סליחה, הבנתי, אוקי.
יריב לוין: אז עמדתי במבחן שאני יודע על מה אני מצביע.
יריב לוין: אוקי, אז אני מציע להעביר לוועדת הכספים.
יריב לוין: מי בעד? פה אחד.
יריב לוין: הצבעה בעד – פה אחד ההצעה התקבלה הצעת חוק הבטחת הכנסה (תיקון – זכאות לשוהה במלקט לנשים מוכות), התשס"ט-2009 (פ/820/18)
יריב לוין: אני עובר להצעה השנייה.
יריב לוין: הצעת חוק הבטחת הכנסה (תיקון – זכאות לשוהה במקלט לנשים מוכות), התשס"ט-2009 (פ/820/18) של חבר הכנסת דב חנין.
יריב לוין: המלצת הלשכה המשפטית הייתה להעביר לוועדת העבודה, הרווחה והבריאות, או לוועדה לקידום מעמד האישה.
יריב לוין: הצעה דומה של חבר הכנסת גלאון הועברה לועדת העבודה באותה ישיבה, ולכן אני מציע גם את ההצעה הזו להעביר לוועדת העבודה, הרווחה והבריאות.
יריב לוין: הצבעה בעד – פה אחד ההצעה התקבל הצעת חוק שירות הציבור (הגבלות לאחר פרישה) (תיקון מספר 4) (הגבלות לאחר פרישה מרשויות אכיפת חוק או איסוף מודיעין), התשע"א-2011 (מ/583)
יריב לוין: ההצעה השלישית הצעת חוק שירות הציבור (הגבלות לאחר פרישה) (תיקון מספר 4) (הגבלות לאחר פרישה מרשויות אכיפת חוק או איסוף מודיעין), התשע"א-2011 (מ/583).
יריב לוין: המלצת הלשכה המשפטית הייתה להעביר את ההצעה לוועדת העבודה, הרווחה והבריאות.
יריב לוין: היו כל מיני הצעות אחרות, אני מציע להעביר את הנושא לוועדת העבודה, הרווחה והבריאות, על פי המלצת הלשכה המשפטית.
יריב לוין: הצבעה בעד – פה אחד ההצעה התקבלה הצעה לסדר היום בנושא "שביתת הרופאים ומשבר הרפואה הציבורית"
יריב לוין: ההצעה הרביעית הצעה לסדר היום בנושא "שביתת הרופאים ומשבר הרפואה הציבורית" של חברי הכנסת רחל אדטו וניצן הורוביץ, שמקומה מטבע הדברים בוועדת העבודה, הרווחה והבריאות.
יריב לוין: הצבעה בעד – פה אחד ההצעה התקבלה הצעה לסדר היום בנושא "מחאת שוכרי הדירות בתל אביב"
יריב לוין: הצעה לסדר היום בנושא "מחאת שוכרי הדירות בתל אביב" – של חברי הכנסת דב חנין (6114), מגלי והבה (6115), ציפי חוטובלי (6128), טלב אלסאנע (6141), אילן גילאון (6151), אריה אלדד (6152) ועמיר פרץ (6169).
יריב לוין: נשמעו הצעות להעביר לוועדת כספים או לכלכלה.
יריב לוין: מקומה בוועדת הכלכלה ואני מציע להעביר את זה לשם.
יריב לוין: הצבעה בעד – פה אחד ההצעה התקבלה הצעה לסדר היום בנושא: "מצוקת הדיור"
יריב לוין: הצעה לסדר היום בנושא: "מצוקת הדיור", של חברת הכנסת מירי רגב וקבוצת חברי כנסת.
יריב לוין: שוב, באופן דומה, להעביר לוועדת הכלכלה.
יריב לוין: כי העברנו את כל מה שקשור לדיור לכלכלה.
יריב לוין: לאן תעביר את זה?
יריב לוין: זה המקום הטבעי.
יריב לוין: הצעה לסדר בנושא הדיור, איפה תדון?
יריב לוין: בוועדת הכלכלה.
שלמה מולה: אוקי, טוב.
יריב לוין: זה המקום.
יריב לוין: מי בעד? טוב, אני.
יריב לוין: הוא גם הצביע, אז פה אחד, אושר.
יריב לוין: הצבעה בעד – פה אחד ההצעה התקבלה אחר כך הצעה לסדר היום בנושא "מעצרו של הרב דב ליאור"
יריב לוין: אחר כך הצעה לסדר היום בנושא "מעצרו של הרב דב ליאור", של חברי הכנסת אורי אריאל, אברהם מיכאלי, ציפי חוטובלי, זהבה גלאון ומאיר שטרית.
יריב לוין: נשמעו הצעות להעביר לוועדת פנים הגנת הסביבה או לוועדת חוק, חוקה ומשפט.
יריב לוין: אני מציע להעביר לוועדת הפנים והגנת הסביבה, שכן זה עוסק בעניין אופן העבודה של המשטרה.
יריב לוין: הצבעה בעד – פה אחד ההצעה התקבלה ההצעה הבאה, הצעת חוק המזונות (הבטחת תשלום) (תיקון – ביטול התניית מזונות ביציאה לחו"ל), התש"ע-2010 הצעת חוק המזונות (הבטחת תשלום) (תיקון – ביטול התניית מזונות ביציאה לחו"ל), התש"ע-2010
יריב לוין: ההצעה הבאה, הצעת חוק המזונות (הבטחת תשלום) (תיקון – ביטול התניית מזונות ביציאה לחו"ל), התש"ע-2010, של חברת הכנסת פניה קירשנבאום וקבוצת חברי כנסת (פ/2198/18) ויחד איתה הצעת חוק המזונות (הבטחת תשלום) (תיקון – ביטול התניית מזונות ביציאה לחו"ל), התש"ע-2010 של חבר הכנסת דב חנין וקבוצת חברי כנסת (פ/2120/18).
יריב לוין: המלצת הלשכה המשפטית הייתה להעביר לוועדת החוקה חוק ומשפט וכך אני מציע גם שנעשה.
ירדנה מלר הורוביץ: אבל חוק אחד או לוועדה ..., כי היה את זה גם מהלשכה המשפטית, או לוועדה לקידום מעמד האישה, ולכן זה הוכרז ככה בפרוטוקול, אבל אני ---
יריב לוין: כן, אבל ההמלצה לפחות כמו שהיא מופיעה אצלי היא לוועדת חוקה וגם ---
ירדנה מלר הורוביץ: בסדר.
ירדנה מלר הורוביץ: אצלך, לנו צלצלו במיוחד, העוזר של אייל, דן מרזוק, והוא אמר תוסיפו, ולכן רק בשביל הפרוטוקול.
יריב לוין: מאה אחוז, אין בעיה.
יריב לוין: אבל אני חושב שזה צריך להיות בוועדת חוקה.
יריב לוין: הצבעה בעד – פה אחד ההצעה התקבלה הצעת חוק סמכויות לשם שמירה על ביטחון הציבור (תיקון) (סמכות חיפוש לשוטר לשם מניעת אלימות), התשע"א-2011 מ/584)
יריב לוין: הצעת חוק סמכויות לשם שמירה על ביטחון הציבור (תיקון) (סמכות חיפוש לשוטר לשם מניעת אלימות), התשע"א-2011 מ/584).
יריב לוין: שוב, המלצת הלשכה המשפטית להעביר לוועדת חוקה, חווק ומשפט וכך נראה לי גם צריך להיות.
יריב לוין: הצבעה בעד – פה אחד ההצעה התקבלה והצעת חוק הגשת דו"חות על ידי מפלגות (תיקוני חקיקה), התשע"א-2011
יריב לוין: והצעת חוק הגשת דו"חות על ידי מפלגות (תיקוני חקיקה), התשע"א-2011, של חבר הכנסת משנה גפני וקבוצת חברי כנסת (פ/3154/18).
יריב לוין: כאן הייתה הסכמה עם יושב ראש ועדת חוקה חוק ומשפט שהנושא הזה יידון בוועדת הכנסת על פי בקשתו של המציע, חבר הכנסת גפני.
יריב לוין: ולפיכך גמרנו את סוגית קביעת הוועדות.
יריב לוין: בקשת יושב ראש ועדת הפנים והגנת הסביבה להקדמת הדיון בהצעת חוק לייעול האכיפה והפיקוח העירוניים ברשויות המקומיות, תשע"א-2010, לפני הקריאה השנייה והשלישית
יריב לוין: עכשיו אני עובר לבקשתו של יושב ראש וועדת הפנים, חבר הכנסת אמנון כהן להקדמת הדיון בהצעת חוק ייעול האכיפה והפיקוח העירוניים ברשויות המקומיות, תשע"א-2010, לפני הקריאה השנייה והשלישית.
יריב לוין: מטבע הדברים ---
יריב לוין: זו הצעה, תיכף אני אגיד לך.
יריב לוין: זה גם לא כתוב במכתב שלו, למען האמת.
יריב לוין: כן, בכל אופן, חבר הכנסת מולה, רק כדי להבהיר את הדברים, שוב נאמן למדיניות שנקטתי בה עד עכשיו, אני מכביד מאד על הממשלה בהבאת פטורים מקריאה ראשונה.
יריב לוין: יש כרגע רק בקשה אחת שהסכמתי לדון בה, וגם אותה קבעתי לרבע לעשר, כדי לקיים התרעה של לפחות שעה לפני ההצבעה, מכיוון שהיא הגיעה אלי.
יריב לוין: זה הנושא האחרון שמופיע על סדר היום, שהוא גם מחייב כמובן קוורום.
שלמה מולה: למשל קרקעות?
שלמה מולה: זיהום קרקעות?
יריב לוין: כן, זה נוגע לזיהום קרקעות, כן.
יריב לוין: פרט לזה, שוב, כפי שגם נהגנו כאן כל הזמן, כאשר מדובר בהצעות שהוועדות מביאות, שהן להכנה לקריאה שנייה ושלישית, אנחנו משתדלים לסייע בידם, בפרט ביום הזה, שהוא היום האחרון באמת, הזדמנות אחרונה לגמור את הדברים, וצפויות לנו עוד, אני מניח, מספר בקשות נוספות במהלך היום, לאור העבודה שנעשית בוועדות בשעות הבוקר, ומדובר כמובן בתערובת של חלק מהחוקים שהם ממשלתיים וחלקם כמובן חוקים פרטיים שאנחנו מנסים לסיים אותם היום.
יריב לוין: אני חושב שבסך הכל זה הגיוני שאם ועדות השלימו את העבודה, אנחנו על קריאה שנייה ושלישית לא נעכב אותן סתם ללא צורך, עד למושב הבא.
יריב לוין: אז אני מציע לאשר את הבקשה של יושב ראש ועדת הפנים, שוב, מהנימוק הזה שהוא כמובן נכון לגבי כל שאר הבקשות.
יריב לוין: הצבעה בעד – פה אחד ההצעה התקבלה בקשת יושב ראש ועדת הכספים להקדמת הדיון בהצעות החוק – לפני הקריאה השנייה שלישית: 1.
יריב לוין: הצעת חוק יישום תכנית ההתנתקות (תיקון מספר 4) (פיצוי למניעת חסרון כיס לעסק שהעתיק את פעילותו), התשע"א-2011 (כ/392).
יריב לוין: הצעת חוק לתיקון פקודת מס הכנסה (מספר 185) התשע"א-2010.
יריב לוין: הבקשה הבאה היא בקשות יושב ראש ועדת הכספים שמבקש פטור מחובת ההנחה להצעת חוק יישום תכנית ההתנתקות (תיקון מספר 4) (פיצוי למניעת חסרון כיס לעסק שהעתיק את פעילותו), התשע"א-2011 (כ/392).
יריב לוין: אני מבין שזה חלק מההסדרים לסגירת כל הנושא הכאוב של אנשי גוש קטיף וצפון השומרון.
יריב לוין: טוב, מי בעד הבקשה הזו?
יריב לוין: ותיקון לההצעת חוק לתיקון פקודת מס הכנסה (מספר 185) התשע"א-2010.
יריב לוין: טמיר, אתה יכול לומר לנו במה בדיוק מדובר?
טמיר כהן: זו הצעת חוק שמדברת בהסדרת הלוואות בין קרובים וגביית הריבית שהם ---
שלמה מולה: מה זה בין קרובים?
שלמה מולה: משפחה?
טמיר כהן: נגיד עובד בחברה שמקבל הלוואה ממקום העבודה.
טמיר כהן: כל מיני סידורים כאלה שיש אז נתנו את זה כפונקציה של ריבית, שזה החלק השני של הדיון שנקיים אותו היום, זה קביעת הריבית שתהיה מטיבה לעומת הנהוג כיום.
טמיר כהן: אנחנו נקבע ריבית של בסביבות 5% לעומת ריבית שהיום בהסדרים האלה היא יותר גבוהה.
יריב לוין: זאת אומרת, למעשה זה חוק שמגביל את הריבית ובדרך הזאת מקל על הלווים?
טמיר כהן: הוא עושה סדר יותר מאשר זה.
יריב לוין: מונע ריביות נשך למיניהן.
יריב לוין: בסדר גמור, יופי, תודה רבה.
שלמה מולה: דרך אגב, יריב, הייתה לנו הצעה לסדר בנושא התייקרויות החשמל ומים.
יריב לוין: לא הגיע אלי, אבל אין לי בעיה.
יריב לוין: שיביאו לי את זה, נאשר את זה.
יריב לוין: זה לא הגיע אלי.
שלמה מולה: הרב גפני, זה אצלך?
שלמה מולה: הנושא הזה של התייקרויות החשמל והדלק.
שלמה מולה: מהשבוע שעבר.
יריב לוין: זה לא אצלי.
יריב לוין: זה עבר אליו, אני לא ראיתי דבר כזה, זה לא אצלי.
יריב לוין: תוציאו רק זימון.
יריב לוין: זה הצעה ממשלתית, לא שזה משנה, מה ששאלת לגבי הוועדה, זה ממשלתי.
יריב לוין: רגע, אז פקודת מס הכנסה עוד לא הצבענו.
יריב לוין: הצעת חוק תיקון פקודת מס הכנסה (מספר 185), התשע"א-2010 לפני קריאה שנייה ושלישית לבקשת ועדת הכספים.
יריב לוין: אנחנו נתכנס כאן שוב להמשך הישיבה בשעה רבע לעשר כדי לדון בסעיף ד.
יריב לוין: וכדי לדון בשחרור מחובת המחאה לאור משיכת הריבית לחוק המדובר והמפורסם.
אברהם מיכאלי: רגע, סיימנו את הסעיפים א' ב' ו-ג'.
שלמה מולה: סליחה, את חוק פרוקצ'יה מעבירים היום?
יריב לוין: אני מתחייב שלא.
יריב לוין: (הישיבה נפסקה ב-09:30 ונתחדשה ב-09:45).